10 ani de la dezastrul nuclear de la Fukushima. 40.000 de oameni încă nu se pot întoarce acasă, din cauza contaminării radioactive.
Au trecut 10 ani de la triplul dezastru de la Fukushima. 18.000 de oameni au murit, iar 500.000 au fost relocați din Fukushima. Premierul Japoniei: Reconstrucția de la Fukushima intră în faza finală. 40.000 de oameni așteaptă să se reîntoarcă la Fukushima.
Au trecut 10 ani de la dezastrul nuclear de la Fukushima unde au murit peste 18.000 de oameni, iar 500.000 au fost relocați. Împăratul Naruhito și prim-ministrul Yoshihide Suga au ținut un moment de reculegere. În semn de respect pentru cei care au murit atunci, premierul Japoniei a vorbit cu spatele la sala de invitați și cu fața spre memorialul dedicat victimelor.Yoshihide Suga, prim-ministrul Japoniei: "Reconstrucția a progresat constant în zonele afectate de dezastre în deceniul de când cutremurul a provocat devastarea. Casele au fost în mare parte reconstruite, iar orașele au fost reînviate într-o mare măsură în zonele afectate de cutremur și de tsunami-ul consecutiv. Reconstrucția intră acum în fazele sale finale în aceste regiuni."Zece ani mai târziu, mai mult de 40.000 de oameni încă nu se pot întoarce acasă, din cauza contaminării radioactive.